เอกสารหมายเลข..........

**คำกล่าวรายงาน**

**ของนางสาวน้ำค้าง คันธรักษ์ พัฒนาสังคมและความมั่นคงของมนุษย์จังหวัดอ่างทอง**

**ในพิธีมอบประกาศเกียรติคุณแม่ดีเด่น สตรีไทยดีเด่น และเยาวสตรีไทยดีเด่น ประจำปี ๒๕๖๐**

**ในที่ประชุมหัวหน้าส่วนราชการประจำเดือนสิงหาคม ๒๕๖๐**

**วันพุธที่ ๓๐ สิงหาคม ๒๕๖๐**

**ณ ห้องประชุมวิเศษชัยชาญ ชั้น ๒ ศาลากลางจังหวัดอ่างทอง (หลังใหม่)**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

เรียน ผู้ว่าราชการจังหวัดอ่างทอง

 สืบเนื่องจากสภาสังคมสงเคราะห์แห่งประเทศไทย ในพระบรมราชูปถัมภ์ ได้กำหนด
จัดงานวันแม่แห่งชาติ ประจำปี ๒๕๖๐ ในวันที่ ๑๒ สิงหาคม ๒๕๖๐ เพื่อเทิดทูนและเผยแพร่
พระเกียรติคุณสมเด็จพระนางเจ้าสิริกิติ์ พระบรมราชินีนาถ ในพระบาทสมเด็จพระปรมินทร
มหาภูมิพลอดุลยเดช บรมนาถบพิตร โดยขอความร่วมมือให้จังหวัดทุกจังหวัด พิจารณาคัดเลือก
แม่ดีเด่นแห่งชาติประจำจังหวัด จังหวัดละ ๑ คน เสนอเป็นแม่ดีเด่นแห่งชาติ ซึ่งผลจากการประชุมคณะกรรมการคัดเลือกแม่ดีเด่นจังหวัดอ่างทอง ประจำปี ๒๕๖๐ เมื่อวันที่ ๒๙ พฤษภาคม ๒๕๖๐ ที่ประชุมมีมติเป็นเอกฉันท์ให้ ทพญ.สุพรรณี ธงทอง อายุ ๖๖ ปี บ้านเลขที่ ๗๗ ถนนอ่างทอง-โพธิ์ทอง ตำบลตลาดหลวง อำเภอเมืองอ่างทอง จังหวัดอ่างทอง เป็นแม่ดีเด่นแห่งชาติ ประเภทแม่ผู้บำเพ็ญประโยชน์ต่อสังคม เข้ารับประทานพระฉายาลักษณ์พระราชทาน เกียรติบัตร และเข็มกลัดแม่ดีเด่นแห่งชาติ จากพระเจ้าวรวงศ์เธอ พระองค์เจ้าโสมสวลี พระวราชา ทินัดดามาตุ เมื่อวันที่ ๑๒ สิงหาคม ๒๕๖๐ ที่ผ่านมา และที่ประชุมยังมีมติให้แม่ดีเด่นที่ผ่านการสรรหาจาก
อำเภอต่างๆ อีก ๔ ราย เป็นแม่ดีเด่นระดับจังหวัดเข้ารับเกียรติบัตร จากผู้ว่าราชการจังหวัดอ่างทอง
ในที่ประชุมคณะกรมการจังหวัดและหัวหน้าส่วนราชการฯ ประจำเดือนสิงหาคม ๒๕๖๐ ได้แก่

ประเภทแม่ผู้บำเพ็ญประโยชน์ต่อสังคม จำนวน ๒ ราย ได้แก่

 ๑. นางสุรีย์ เมืองปฐม อายุ ๗๖ ปี บ้านเลขที่ ๒๓/๑ หมู่ ๒ ตำบลราชสถิตย์ อำเภอไชโย จังหวัดอ่างทอง

 ๒. นางมลิวรรณ พ่วงประเสริฐ อายุ ๖๖ ปี บ้านเลขที่ ๘๕/๑ หมู่ ๑๔ ตำบลแสวงหา อำเภอแสวงหา
 จังหวัดอ่างทอง

 ประเภทแม่ผู้มีความมานะอดทนขยันหมั่นเพียร จำนวน ๑ ราย ได้แก่

 -นางวนิดา สายะวงศ์ อายุ ๕๓ ปี บ้านเลขที่ ๖๓ ถนนเทศบาล ๘ ตำบลตลาดหลวง อำเภอเมืองอ่างทอง จังหวัดอ่างทอง

 ประเภทแม่ของผู้ทำประโยชน์ต่อสังคมและประเทศชาติ จำนวน ๑ ราย ได้แก่

 -นางวัลณา เทพบริสุทธิ์ อายุ ๖๑ ปี บ้านเลขที่ ๑๔/๖ ถนนเทศบาล ๘ ตำบลตลาดหลวง อำเภอเมืองอ่างทอง จังหวัดอ่างทอง

ด้วยสภาสตรีแห่งชาติในพระบรมราชินูปถัมภ์ ได้จัดกิจกรรมวันสตรีไทย เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในพระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในโอกาสวันเฉลิมพระชนมพรรษา ๘๕ พรรษา ภายใต้แนวคิด “พลังสตรีไทย สำนึกในพระมหากรุณาธิคุณ อย่างหาที่สุดมิได้” โดยมีกิจกรรมที่สำคัญ คือ การคัดสรรสตรีที่มีประวัติและผลงานโดดเด่น เป็นที่ประจักษ์และยอมรับสมควรได้รับการยกย่องให้เป็น “สตรีไทยดีเด่น” แห่งปี ซึ่งจะได้เข้ารับพระราชทานโล่ประกาศเกียรติคุณในงาน

-๒-

“วันสตรีไทย” ประจำปี ๒๕๖๐ จังหวัดอ่างทอง ได้จัดประชุมคณะกรรมการคัดเลือกสตรีไทยดีเด่น ประจำปี ๒๕๖๐ เมื่อวันที่ ๑๕ พฤษภาคม ๒๕๖๐ ที่ประชุมมีมติเป็นเอกฉันท์ให้นางฐิติลักษณ์ แสงงาม อายุ ๔๗ ปี บ้านเลขที่ ๑๑๑/๑ หมู่ ๕ ตำบลแสวงหา อำเภอแสวงหา จังหวัดอ่างทอง เป็นสตรีไทยดีเด่น ประจำปี ๒๕๖๐ และมีมติให้สตรีที่ผ่านการสรรหาจากอำเภอไชโย จังหวัดอ่างทอง ได้แก่นางบุบผา เก็งซี อายุ ๖๔ ปี บ้านเลขที่ ๗๕/๑ หมู่ ๑ ตำบลชัยฤทธิ์ อำเภอไชโย จังหวัดอ่างทอง เป็นสตรีไทยดีเด่นระดับจังหวัด เข้ารับประกาศเกียรติคุณจากผู้ว่าราชการจังหวัดอ่างทอง และนอกจากนี้ นางสาวอรยา มงคลกุล นักศึกษาระดับปริญญาตรี ชั้นปีที่ ๓ จากวิทยาลัยนาฏศิลปอ่างทอง ได้รับการคัดเลือกจากเยาวสตรีไทยทั่วประเทศ จำนวน ๔๐๐ คน ให้เป็น “เยาวสตรีไทยดีเด่น” ประจำปี ๒๕๖๐ (สืบสานศิลปวัฒนธรรมไทย) เข้ารับพระราชทานโล่ประกาศเกียรติคุณเยาวสตรีไทยดีเด่น
จากสมเด็จพระเทพรัตนราชสุดาฯ สยามบรมราชกุมารี เมื่อวันที่ ๑ สิงหาคม ๒๕๖๐ เช่นเดียวกัน

ในโอกาสนี้ เพื่อเป็นการประกาศเกียรติคุณ และยกย่องแม่ดีเด่น/สตรีไทยดีเด่น
และเยาวสตรีไทยดีเด่น ให้เป็นที่ประจักษ์แก่ผู้บริหารระดับจังหวัด และหัวหน้าส่วนราชการ และผู้มีเกียรติในที่นี้ ทุกท่าน ดิฉันขอเรียนเชิญท่านผู้ว่าราชการจังหวัดอ่างทอง มอบประกาศเกียรติคุณแก่แม่ดีเด่น สตรีไทยดีเด่น และมอบช่อดอกไม้แสดงความยินดีแก่แม่ดีเด่นแห่งชาติ สตรีไทยดีเด่น และเยาวสตรีไทยดีเด่น ประจำปี ๒๕๖๐ ตามลำดับ ดังนี้

แม่ดีเด่นจังหวัดอ่างทอง จำนวน ๔ ราย ได้แก่

1. นางวนิดา สายะวงศ์
2. นางวัลณา เทพบริสุทธิ์
3. นางสุรีย์ เมืองปฐม
4. นางมลิวรรณ พ่วงประเสริฐ

สตรีไทยดีเด่น จำนวน ๑ ราย ได้แก่ นางบุบผา เก็งซี

เยาวสตรีไทยดีเด่น ประจำปี ๒๕๖๐ ได้แก่ นางสาวอรยา มงคลกุล

สตรีไทยดีเด่น ประจำปี ๒๕๖๐ ได้แก่ นางฐิติลักษณ์ แสงงาม

และแม่ดีเด่นประจำปี ๒๕๖๐ ได้แก่ ทพญ.สุพรรณี ธงทอง

และขอเชิญท่านผู้ว่าราชการจังหวัดอ่างทอง รองผู้ว่าราชการจังหวัดอ่างทอง

ถ่ายภาพร่วมกับแม่ดีเด่น สตรีไทยดีเด่น และเยาวสตรีไทยดีเด่น ค่ะ ขอขอบพระคุณค่ะ…

 ---------------------------